
1. Asjaolud ja menetluse käik

25.07.2017.a. esitas MTÜ VitaTiim, äriregistri kood 80258801 Narva Linnavalitsusele avaliku ürituse loa taotluse.

ART neljapäev – päev, mis on organiseeritud noorte poolt. Augusti jooksul hakkavad toimuma temaatilised õhtud, saab nautida pop- ja rockmuusikat, džässi, tantsida jpt. 27.07.2017 tulevad lavale Puškini skvääril andekad noorukid grupist Last Ones, Alina Vorontšihhina, Edgar ja Eva Lennuk ning rahvusvahelised külalised, 03.08.2017 mängib bänd N-sect, 10.08.2017 toimub poeetiline kontsert, 17.08.2017 toimub tantsukontsert, 24.08.2017 toimub Jazz kontsert, 31.08.2017 toimub lõpukontsert. See on avalik noortele mõeldud üritus ja toimub kõigile tasuta. Üritusel osalejate eeldatav arv on 250 inimest. Üritus toimub vabaõhupeo formaadis ajavahemikul 17.00 - 18.00 Narva linnas, Puškini skvääri lavale.
 
1. Õiguslikud alused

2.1.	Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2.	Vastavalt Narva Linnavolikogu 21.05.2015.a. määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.

1. Otsus
0. Rahuldada MTÜ VitaTiim taotlus avaliku ürituse «ART neljapäev» läbiviimiseks. 
0. Avaliku ürituse korraldajaks on MTÜ VitaTiim, äriregistri kood 80258801, Tuleviku 7, Narva linn.
0. Ürituse läbiviimise kohaks on Narva linna territoorium (Puškini tänava skväär).
0. Avalik üritus toimub: 27.07.2017.a. kell 17:00 – 18:00, 03.08.2017.a. kell 17:00 – 18.00, 10.08.2017.a. kell 17:00 – 18:00, 17.08.2017.a. kell 17:00 – 18:00, 24.08.2017.a. kell 17:00 – 18:00, 31.08.2017 kell 17:00 – 18:00.
0. Avaliku ürituse jooksul alkohoolsete jookide müüki ei toimu. 
0. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

1. Rakendussätted
0. Narva Linnakantseleil teha korraldus asjaosalistele teatavaks. 
0. Korraldus jõustub seaduses sätestatud korras.
0. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

